**JELGAVAS VALSTSPILSĒTAS PAŠVALDĪBAS 2024. GADA 19. DECEMBRA**

**SAISTOŠO NOTEIKUMU NR.24-39**

**“GROZĪJUMI JELGAVAS VALSTSPILSĒTAS PAŠVALDĪBAS 2024. GADA 25. JŪLIJA SAISTOŠAJOS NOTEIKUMOS Nr.24-27 “JELGAVAS VALSTSPILSĒTAS PAŠVALDĪBAS NODEVAS””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| **1. Mērķis un nepieciešamības pamatojums** | Saistošo noteikumu (turpmāk – Noteikumi) izdošanas mērķis ir atbilstoši likuma “Par nodokļiem un nodevām” 12.panta pirmās daļas 1., 2., 4., 5., 7., 9. un 10. punktos piešķirtajam pilnvarojumam precizēt 2024.gada 25.jūlija saistošajos noteikumos Nr.24-27 “Jelgavas valstspilsētas pašvaldības nodevas” Jelgavas valstspilsētas pašvaldības (turpmāk – pašvaldība) nodevas par pašvaldības domes izstrādāto oficiālo dokumentu saņemšanu un reklāmas un afišas izvietošanu publiskās vietās.  Pašvaldība 2024. gada 29. jūlijā saņēma Viedās administrācijas un reģionālās attīstības ministrijas (turpmāk – VARAM) 2024. gada 29. jūlija vēstuli Nr.2-18/4755, kurā izteikti priekšlikumi par spēkā esošajiem saistošajiem noteikumiem Nr. 24-27. Pašvaldība izvērtēja VARAM priekšlikumus un konstatēja, ka ir veicami precizējumi pašvaldības 2024.gada 25.jūlija saistošajos noteikumos Nr.24-27 “Jelgavas valstspilsētas pašvaldības nodevas”.  Noteikumu 4. punktā tiek precizēta nodevas likme par reklāmas izvietošanu publiskās vietās vai vietās, kas vērstas pret publisku vietu. Noteikumu 9.5. apakšpunktā tiek precizēta mērvienība, tas ir *euro*/m par 1 pasākuma dienu, lai reklāmas aktivitātes veicējiem būtu noteikts nodevas apmērs. Noteikumu 9.6. apakšpunktā tiek precizēta mērvienība, tas ir nodevas apmērs *euro/* par 1 pasākuma dienu. Ar Noteikumiem tiek novērsta tiesiskā regulējuma nevienlīdzīga interpretācija tiesību normu piemērošanā. |
| **2. Fiskālā ietekme uz pašvaldības budžetu** | Saskaņā ar [Pašvaldību likuma](https://likumi.lv/ta/id/336956-pasvaldibu-likums) [46.panta](https://likumi.lv/ta/id/336956-pasvaldibu-likums#p46) otro daļu, saistošo noteikumu projekta par pašvaldības nodevām paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Sociālā ietekme, ietekme uz vidi, iedzīvotāju veselību, uzņēmējdarbības vidi un konkurenci netiek prognozēta. |
| **4. Ietekme uz administratīvajām procedūrām un to izmaksām.** | Noteikumu tiesiskais regulējums nemaina administratīvo procedūru norisi, līdz ar ko neietekmē to izmaksas. |
| **5. Ietekme uz pašvaldības funkcijām un cilvēkresursiem** | Nav ietekmes uz pašvaldības autonomo funkciju izpildi. Jaunu institūciju izveide, kā arī jaunu amata vietu izveide nav nepieciešama |
| **6. Informācija par izpildes nodrošināšanu** | Noteikumu izpildē nav paredzēts izveidot jaunu institūciju. Noteikumu izpilde tiks nodrošināta ar esošajiem resursiem. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Noteikumi ir piemēroti plānotā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Pašvaldība, izdodot Noteikumus, rīkojas likuma “[Par nodokļiem un nodevām](https://likumi.lv/ta/id/33946-par-nodokliem-un-nodevam)” deleģējuma ietvaros un izlieto likumdevēja piešķirtās pilnvarojuma tiesības saskaņā ar MK noteikto kārtību. Līdz ar to pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas ar privātpersonām un institūcijām** | Noteikumu projekts un tam pievienotais paskaidrojuma raksts 04.12.2024. tika publicēts pašvaldības oficiālajā tīmekļvietnē www.jelgava.lv sabiedrības viedokļa noskaidrošanai, paredzot termiņu viedokļu sniegšanai līdz 18.12.2024.  Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A. Rāviņš